
Postigli smo dogovor, prije sklapanja braka, ja i moja supruga da ću joj isplatiti mehr u iznosu od kilograma zlata ako je ostavim. Pošto sam bio siguran da je, inšallah, neću ostaviti, pristao sam na toliki iznos, a nemam dovoljno novca da joj osiguram vjenčani dar. Šta mi savjetujete?


* 
* 
* 
* 
* 
* 
* 

 
Šta uraditi kada nisam u mogućnosti isplatiti mehr?

Mehr, vjenčani dar, pravo je koje žena zaslužuje sklapanjem bračnog ugovora ili uslijed prvog spolnog odnosa s mužem, na osnovu sljedećeg ajeta: **“I draga srca ženama vjenčane darove njihove podajte; a ako vam one od svoje volje od toga šta poklone, to s prijatnošću i ugodnošću uživajte”** (En-Nisa, 4). Mehr se može dati odmah u cijelosti, može se dati kasnije, a može se, također, dio mehra dati odmah a dio kasnije. Allah Vas blagoslovio, Vi ste se sa svojom suprugom dogovorili da je vrijednost mehra jedan kilogram zlata, i morate joj dati njezin vjenčani dar ako je ostavite, izvršavajući svoje obećanje. Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, kaže: *“Morate najdosljednije ispunjavati one uvjete uslijed kojih ste sklopili brak”* (El-Buhari i Muslim).


Tu je i pouzdan ***[hadis](https://pitajucene.com/search/Hadis/questions/ "Pretraži pitanja o hadisima")*** u kojem stoji da je Resulullah, ﷺ, rekao: *“Muslimani su dosljedni datoj riječi”* (Et-Tirmizi). Čovjek treba saznati šerijatske propise prije negoli učini određeno djelo, eda kasnije ne bi upao u neprilike. A Allah najbolje zna.


Odgovorio: ***[Abdurrahman Kuduzović](https://pitajucene.com/search/Abdurrahman+Kuduzovi%C4%87/answers/ "Pretraži odgovore od prof. Abdurrahman Kuduzović")***


